Saudiyya ta kirkiro manhajar kimanta wa'azi - BBC News Hausa
Saudiyya ta kirkiro manhajar kimanta wa'azi
https://www.bbc.com/hausa/labarai-45113842
Image caption Hukumomin Saudiyya na ciyar da Musulunci mai sassauci gaba
Ba a bayyana wanda zai rika sa idon ba, amma a na tunanin masu zuwa masallaci ko da yaushe za su iya kimanta mai wa'azin a wasu bangarori a harkar aikinsu.
A shekarar 2014 ne hukumomin Saudiyya suka ayyana Kungiyar 'yan uwa musulmi a matsayin kungiyar 'yan ta'adda.
Image caption Yanzu 'yan Saudiyya na iya kimanta ayyukan gwamnati a wayoyinsu na hannu
Don gina al'umma mai sassaucin ra'ayi
Jaridar intanet ta Sabq ta ruwaito cewar manhajar kimanta wa'azin ta zo ne 'yan kwanaki bayan kaddamar da wata manhajar wayar hannu inda 'yan kasar Saudiyya za su iya kimanta ko wani irin aikin gwamnati, daga kiwon lafiya zuwa wasanni da walwala.
An yi wa manhajar ta Watani lakabi da "manhajar wayar hannu da zata bai wa 'yan kasar da mazauna kasar da baki damar kimanta ayyukan gwamnati, sannan su kimanta gamsuwarsu kuma su bayar da gudummawa ga kokarin da a ke yi na inganta ayyukan gwamnati".
Da alama yarima mai jiran gado Mohammed bin Salman ne ke jagorantar sauye-sauyen da a ke yi a Saudiyya yanzu, wanda shirinsa na kawo sauyi a masarautar ya hada da dawo da "sassauci a addinin musulunci" da kuma al'umma.
Sai dai kuma, a wannan makon Saudiyyar ta ce za ta kori Jakadan Kanada kuma za ta dakatar da kawancen kasuwanci bayan da Kanadar ta bukaci a saki masu fafutukar kare hakkin dan adam a masarautar.
Abdirahim Saeed da Alistair Coleman su ka hada wannan rahoton.